وزیراعظم نریندر مودی یکم او ر 2 ستمبر کو کیرالہ اور کرناٹک کا دورہ کریں گے

وزیراعظم جناب نریندر مودی 1-2 ستمبر کو کرناٹک اور کیرالہ کا دورہ کریں گے۔ یکم ستمبر کو شام 6 بجے، وزیر اعظم، کوچین ہوائی اڈے کے قریب کلاڈی گاؤں میں آدی شنکراچاریہ کی مقدس جائے پیدائش سری آدی شنکرا جنم بھومی چھیترام کا دورہ کریں گے۔ 2 ستمبر کو صبح 9:30 بجے، وزیر اعظم کوچی میں کوچین شپ یارڈ لمیٹڈ میں ہی تیار کئے گئے پہلے طیارہ بردار بحری جہاز آئی این ایس وکرانت کو سمندرمیں اگاریں گے۔ اس کے بعد 1:30 بجے، وزیر اعظم منگلورو میں تقریباً 3800 کروڑ روپے کے پروجیکٹوں کا افتتاح اور سنگ بنیاد رکھیں گے۔ وزیراعظم کوچی میں وزیر اعظم نریندر مودی آتم نربھرتا خصوصا کلیدی شعبوں کی سخت طرف داری کرتے رہے ہیں ۔ دفاعی شعبے میں خود انحصاری کی طرف ایک اہم قدم کی نشاندہی کرتے ہوئے، وزیر اعظم ملک کی ٹکنالوجی سے تیار کئے گئے پہلے طیارہ بردار بحری جہاز آئی این ایس وکرانت کوسمندر میں اتاریں گے۔ اسے ہندوستانی بحریہ کی ان ہاؤس وار شپ ڈیزائن بیورو (ڈبلیو ڈی بی) کے ذریعہ ڈیزائن کیا گیا اور کوچین شپ یارڈ لمیٹڈ نے اسے تیار کیا ہے ،جو بندرگاہوں، جہاز رانی اور آبی گزرگاہوں کی وزارت کے تحت ایک سرکاری سیکٹر شپ یارڈ ہے، وکرانت کو جدید ترین آٹومیشن خصوصیات کے ساتھ بنایا گیا ہے اور ہندوستان کی سمندری تاریخ میں بنایا گیا یہ سب سے بڑا طیارہ بردار جہازہے۔ ملک کی ٹکنالوجی سے تیار کردہ طیارہ بردرار جہازآئی این ایس وکرانت کو اس کے نامور پیشرو کے نام پر رکھا گیا ہے، جس نے 1971 کی جنگ میں اہم کردار ادا کیا تھا۔اس طیارہ بردار جہاز میں بڑی تعداد میں دیسی آلات اور مشینری ہے، جنہیں ملک کے بڑے صنعتی گھرانوں کے ساتھ ساتھ 100 سے زیادہ بہت چھوٹی، چھوٹی اوراوسط درجے کی صنعتوں (ایم ایس ایم ایز) کے ذریعہ سپلائی کیا گیا ہے۔ وکرانت کوسمندرمیں اتارے جانے کے ساتھ ہی، ہندوستان کے پاس اب دو آپریشنل طیارہ بردار جہاز ہوجائیں گے، جو ملک کی بحری سلامتی کو یقینی بنائیں گے اورملک کی بحری سرحدیں محفوظ ہو جائیں گی۔ اس تقریب کے دوران، وزیر اعظم نوآبادیاتی ماضی سے انحراف کرتے ہوئے ہندوستان کی مالامال بحری وراثت کے لیے نئے بحری نشان کی نقاب کشائی بھی کریں گے۔ وزیراعظم منگلورو میں وزیر اعظم نریندر مودی منگلورو میں تقریباً 3800 کروڑ روپے مالیت کے میکانائزیشن اور صنعت کاری کے منصوبوں کا افتتاح اور سنگ بنیاد رکھیں گے۔ وزیر اعظم نیو منگلور پورٹ اتھارٹی کی جانب سے انجام دیئے گئے کنٹینرز اور دیگر کارگو ہینڈلنگ کے لئے برتھ نمبر 14 کی میکانائزیشن کے لئے 280 کروڑ روپے سے زیادہ کے پروجیکٹ کا افتتاح کریں گے۔میکانائز ٹرمینل تقریبا صلاحیت بڑھائے گا اور ٹرن آراؤنڈ ٹائم کم کرے گا، پری برتھنگ کی تاخیر میں کمی کرے گا اور بندرگاہ میں رہنے کے وقت میں تقریباً 35 فیصد کمی کرے گا، اس طرح کاروباری ماحول کو فروغ ملے گا۔ منصوبے کا پہلا مرحلہ کامیابی سے مکمل ہو چکا ہے، اس طرح ہینڈلنگ کی صلاحیت میں 4.2 ایم ٹی پی اے کا اضافہ ہو گیا ہے، جو 2025 تک 6ایم ٹی پی اے سے زیادہ ہو جائے گا۔ وزیر اعظم تقریباً 1000 کروڑ روپے کی مالیت کے پانچ پروجیکٹوں کا سنگ بنیاد رکھیں گے، جنہیں بندرگاہ کے ذریعے شروع کیا گیا ہے۔ جدید ترین کرائیوجینک ایل پی جی اسٹوریج ٹینک ٹرمینل سے لیس مربوط ایل پی جی اور بلک لیکوئڈ پی او ایل سہولت انتہائی موثر طریقے سے 45,000 ٹن کے فل لوڈ و ی ایل جی سی (بہت بڑے گیس کیریئر) کو اتارنے کے قابل ہوگی۔ یہ سہولت خطے میں پردھان منتری اجول یوجنا کو تقویت دے گی اور ملک میں ایل پی جی درآمد کرنے والی سب سے بڑی بندرگاہ کے طور پر بندرگاہ کی حیثیت کو بڑھائے گا۔ وزیراعظم اسٹوریج ٹینک اور خوردنی تیل کی ریفائنری کی تعمیر، بٹومین اسٹوریج اور اس سے منسلک سہولیات کی تعمیر اور بٹومن اور خوردنی تیل ذخیرہ کرنے اور متعلقہ سہولیات کی تعمیر کے منصوبوں کا سنگ بنیاد رکھیں گے۔ یہ منصوبے بٹومین اور خوردنی تیل کے برتنوں کے ٹرناراؤنڈ ٹائم کو بہتر بنائیں گے اور تجارت کے لیے مجموعی طور پر مال برداری کی لاگت کو کم کریں گے۔ وزیر اعظم کلائی میں فشنگ ہاربر کی ترقی کےلئےسنگ بنیاد بھی رکھیں گے، جس سے مچھلیوں کو محفوظ طریقے سے نمٹنے میں مدد ملے گی اور عالمی منڈی میں بہتر قیمتیں مل سکیں گی۔ یہ کام ساگر مالا پروگرام کی نگرانی کے تحت شروع کیا جائے گا، اور اس کے نتیجے میں ماہی گیر برادری کو اہم سماجی و اقتصادی فوائد حاصل ہوں گے۔ وزیر اعظم منگلور ریفائنری اینڈ پیٹرو کیمیکلز لمیٹڈ کے ذریعہ شروع کیے گئے دو پروجیکٹوں یعنی بی ایس VI اپ گریڈیشن پروجیکٹ اور سی واٹر ڈی سیلینیشن پلانٹ کا بھی افتتاح کریں گے۔بی ایس VI اپ گریڈیشن پروجیکٹ، جس کی مالیت تقریباً 1830 کروڑ روپے ہے، انتہائی خالص ماحول دوست بی ایسVI گریڈ کے ایندھن (سلفر مواد کے ساتھ 10 پی پی ایم سے کم) کی تیاری میں سہولت فراہم کرے گی۔ سی واٹر ڈی سیلینیشن پلانٹ، لگ بھگ 680 کروڑروپے کی لاگت سے قائم کیا گیا ہے۔جو تازہ پانی پر انحصار کو کم کرنے اور سال بھر ہائیڈرو کاربن اور پیٹرو کیمیکل کی باقاعدہ فراہمی کو یقینی بنانے میں مدد گارثابت ہوگا ۔ 30 ملین لیٹر یومیہ (ایم ایل ڈی ) کی صلاحیت کے ساتھ، پلانٹ ریفائنری کے عمل کے لیے درکار سمندری پانی کو پانی میں تبدیل کرتا ہے۔